**Waldemar Fornalik** (s. 11. huhtikuuta 1963) on puolalainen jalkapallovalmentaja ja entinen puolustaja. Joulukuusta 2022 lähtien hän on toiminut Zagłębie Lubinin päävalmentajana.

Ura
---

Fornalik edusti koko pelaajauransa ajan Ruch Chorzówia. Hän debytoi joukkueen takalinjoilla vuonna 1982. Kaikkiaan hän edusti seuraa 12 vuotta ja pelasi 233 liigaottelua. Kaudella 1988/89 Fornalik pääsi juhlimaan Ruch Chorzówissa Puolan mestaruutta. Hän lopetti aktiiviuransa vuonna 1994.

Valmennusuran Fornalik aloitti heinäkuussa 1995 Polonia Bytomin apulaisvalmentajana. Hän toimi tehtävässä kauden ajan ja kesällä 1996 nousi seuran päävalmentajaksi. Hän sai potkut tehtävästä helmikuussa 1997. Bytomista lähtönsä jälkeen Fornalik oli neljä vuotta sivussa valmennustehtävistä, kunnes hänestä tuli toukokuun alussa 2001 KS Górnik Zabrzen päävalmentaja. 

Kauden 2003/04 jälkeen Fornalik siirtyi Górnikista Amica Wronkiin apulaisvalmentajaksi. Hän toimi tehtävässä kauden ajan ja palasi kesällä 2005 päävalmentajaksi, nyt Odra Wodzisławiin. Fornalik valmensi Odra-pestinsä jälkeen Polonia Varsovaa, GKS Bełchatów II:ta ja Widzew Łódźia. Hän nosti Widzewin kaudella 2008/09 takaisin Puolan pääsarjaan ja siirtyi kauden jälkeen pelaajauraltaan tutun Ruch Chorzówin päävalmentajaksi. 

Päävalmentajuus entisessä seurassaan nosti Fornalikin lopullisesti puolalaisen jalkapallomaailman tietoisuuteen myös valmentajana. Debyyttikaudellaan hän johdatti seuran liigassa kolmanneksi. Kausi 2010/11 oli vaikeampi ja seura jäi lopulta liigassa sijalle 12. Luottamus Fornalikiin säilyi ja kaudella 2011/12 hän johdatti joukkueen liigahopealle, parhaaseen sijoitukseen 23 vuoteen. Lisäksi Ruch eteni Puolan cupin finaaliin, jossa se kuitenkin hävisi Legia Varsovalle. 

Heinäkuussa 2012 Fornalikista tuli Puolan maajoukkueen päävalmentaja. Fornalikin johdolla Puola aloitti MM2014-karsinnat heikosti tasapelillä Montenegroa vastaan. Puolan kisahaaveiden kannalta kohtalokkaiksi koituivat 1–3 kotitappio Ukrainalle maaliskuussa 2013 sekä tasapelit Moldovaa ja uudelleen Montenegroa vastaan. Lopullisesti Puolan mahdollisuudet selvitä MM-kisoihin katosivat 1–0 vierastappioon Ukrainalle 11. lokakuuta 2013. Ottelun jälkeen Puolan liitto erotti Fornalikin.

Lokakuussa 2014 Fornalikista tuli Ruch Chorzówin valmentaja. Fornalik erosi talousvaikeuksista kärsineen ja Puolan sarjassa putoajan paikalle juuttuneen seuran peräsimestä huhtikuussa 2017.

Syyskuun puolivälissä 2017 Fornalik palasi valmennustehtäviin Piast Gliwicen päävalmentajana. Hän luotsasi seuran Puolan mestaruuteen kaudella 2018/19. Fornalik sai potkut seurasta lokakussa 2022.

Joulukuun alussa 2022 Fornalik aloitti Zagłębie Lubinin päävalmentajana.

Meriitit
--------

### Pelaajana

* Puolan mestaruus: 1989

### Valmentajana

* Puolan mestaruus: 2019
	+ Hopeaa: 2012
* Puolan cup
	+ Hopeaa: 2012

Lähteet
-------

1. ↑  The profile for Waldemar Fornalik *transfermarkt.co.uk*. Viitattu 20.1.2015. (englanniksi)
2. ↑  Piotr Koźmiński: Fornalik succeeds Smuda at Poland helm *uefa.com*.  10.7.2012. UEFA. Viitattu 20.1.2015. (englanniksi)
3. ↑  Poland sack coach Waldemar Fornalik after World Cup failure *bbc.com*.  16.10.2013. BBC. Viitattu 20.1.2015. (englanniksi)
4. ↑  Przedstawiamy nowego trenera! *ruchchorzow.com.pl*.  7.10.2014. Ruch Chorzów. Viitattu 20.1.2015. (puolaksi)
5. ↑  Waldemar Fornalik trenerem Ruchu *90minut.pl*.  7.10.2014. Viitattu 20.1.2015. (puolaksi)
6. ↑  Waldemar Fornalik odchodzi z Ruchu *90minut.pl*.  20.4.2017. Viitattu 29.5.2017. (puolaksi)
7. ↑  Waldemar Fornalik trenerem Piasta *90minut.pl*.  19.9.2017. Viitattu 26.11.2017. (puolaksi)
8. ↑  Waldemar Fornalik odchodzi z Piasta *90minut.pl*.  27.10.2022. Viitattu 28.11.2022. (puolaksi)
9. ↑  Waldemar Fornalik nowym trenerem KGHM Zagłębia Lubin! *zaglebie.com*.  29.11.2022. Viitattu 12.12.2022. (puolaksi)


|  |  |  |
| --- | --- | --- |
| Edeltäjä:**Franciszek SmudaMaciej Skorża** | **Puolan vuoden valmentaja (Piłka nożna)**20092012 | Seuraaja:**Michał ProbierzJan Urban** |

|  |  |  |
| --- | --- | --- |
| Edeltäjä:**Janusz Wójcik** | **Widzew Łódźin päävalmentaja**2008–1/2009 | Seuraaja:**Paweł Janas** |

|  |  |  |
| --- | --- | --- |
| Edeltäjä:**Bogusław PietrzakJán Kocian** | **Ruch Chorzówin päävalmentaja**4/2009–201210/2014–4/2017 | Seuraaja:**Tomasz FornalikKrzysztof Warzycha** |

|  |  |  |
| --- | --- | --- |
| Edeltäjä:**Franciszek Smuda** | **Puolan maajoukkueen päävalmentaja**7/2012–10/2013 | Seuraaja:**Adam Nawałka** |

|  |  |  |
| --- | --- | --- |
| Edeltäjä:**Dariusz Wdowczyk** | **Piast Gliwicen päävalmentaja**9/2017–10/2022 | Seuraaja:**Aleksandar Vuković** |

|  |  |  |
| --- | --- | --- |
| Edeltäjä:**Piotr Stokowiec** | **Zagłębie Lubinin päävalmentaja**12/2022– | Seuraaja:**–** |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Puola

 |

 |